ब्राह्मण सम्मेलन को लेकर दिया न्यौता
ब्राह्मणसमाजकी ओर से पांच मार्च को कुरुक्षेत्र में आयोजित किए जाने वाले सम्मेलन को लेकर पवन शर्मा पहलवान ने कस्बे का दौरा कर समाज के लोगों से मुलाकात की।
उन्होंने कहा कि सम्मेलन में पूरे प्रदेश में ब्राह्मण समाज को एकजुट करने समाज के कल्याण के लिए कार्यकारिणी का गठन किया जाएगा। सम्मेलन में संगठन की महिला युवा इकाई का गठन किया जाएगा। शर्मा ने कहा कि ब्राह्मण समाज पूरे देश के लिए एक मार्गदर्शक के रूप में कार्य करता आया है लेकिन अपने खुद के ही परिवार में बिखराव के चलते इस समाज को उपेक्षा का शिकार होना पड़ रहा है। सबसे अधिक बुद्धिजीवी इस समाज के होने के बावजूद समाज की दिक्कतें दूर नहीं हो पा रही हैं। इसलिए अपना हक पाने के लिए पांच मार्च को प्रदेश स्तरीय सम्मेलन कुरुक्षेत्र में रखा गया है। जिसमें हजारों लोग शामिल होंगे।
उन्होंने कहा कि कुछ असामाजिक तत्व समाज सुर्खियों में आने के लिए समाज की भावनाओं को आहत करने का काम रहे हैं। इसलिए किसी भी फिल्म या गीत को जिस तरह सेंसर बोर्ड पास करता है, उसी तरह समाज के मौजिज लोगों से भी उसकी मंजूरी लेने चाहिए ताकि उसके रिलीज होने के बाद किसी भी समाज की भावनाएं आहत ना हों। इस मौके पर पवन शर्मा, चंद्रभान शर्मा, अमर टींडवान, जगदीश शर्मा, संजय शर्मा, दलीप शर्मा, योगेश शर्मा, शुभम, केदार शर्मा, सुरजभान, ओमप्रकाश, गौरव , धर्मपाल, श्याम सुंदर शर्मा, राकेश पुरोहित , देव भारद्वाज, रामधारी शर्मा,ज्ञानचंद शर्मा,प्रहलाद शर्मा,जयपाल कौशिक, मनमोहन चक्रपाणि, नरेंद्र, विकास, सुशील संदीप कुश सहित कई लोग मौजूद थे।
hin_Deva hin_Deva hin_Deva hin_Deva